**Proces - verbal**

**al ședinței extraordinare a Consiliului Județean Vrancea**

**convocată de îndată în 18 ianuarie 2024**

În data de 18 ianuarie 2024, la sediul Consiliului Județean Vrancea din Focșani,

b-dul Dimitrie Cantemir nr. 1, a avut loc ședința extraordinară a Consiliului Județean Vrancea convocata de îndată prin Dispoziția președintelui nr. 14 din 16 ianuarie 2024.

Cu îndeplinirea procedurilor legale în materie, lucrările ședinței au fost conduse de președintele Consiliului Județean Vrancea, domnul Cătălin Toma, care a precizat că ședința se desfășoară prin platforma online de videoconferință/teleconferință Zoom, caracterul public al acesteia fiind asigurat prin publicarea pe site a minutei, imediat după ședință, și prin transmiterea dezbaterilor online.

Cvorumul necesar pentru ca ședința să fie legal constituită a fost întrunit, prezenți fiind 32 de aleși județeni din care – 31 de consilieri județeni și președintele consiliului județean, absent fiind domnul consilier județean Micu Ioan.

**Președintele Consiliului Județean Vrancea, domnul Cătălin Toma,** a precizat că sunt îndeplinite toate procedurile impuse de Codul Administrativ, proiectele înscrise pe ordinea de zi fiind însoțite de rapoartele compartimentelor de specialitate și de avizele comisiilor de specialitate, care au fost transmise prin poșta electronică fiecărui consilier județean.

**Președintele Consiliului Județean Vrancea, domnul Cătălin Toma**, în conformitate cu prevederile legale, a dat cuvântul secretarului general al județului pentru a supune spre aprobare procesul-verbal ale ședinței ordinare din 20 decembrie 2023 si procesul-verbal al ședinței extraordinare convocata de îndată in 12 ianuarie 2024.

**Fiind supuse votului, cele doua procese-verbale au fost aprobate cu unanimitate de voturi .**

**Președintele Consiliului Județean Vrancea** a precizat că această ședință a fost convocată de îndată întrucât Unitatea Administrativ Teritoriala Județul Vrancea intenționează să depună spre finanțare proiectul „Campanie de conștientizare privind importanța colectării selective în județul Vrancea” în cadrul Programului „Conștientizarea publicului privind gestionarea deșeurilor” gestionat de Administrația Fondului pentru Mediu, data limită fiind 26 ianuarie 2024. Totodată, în contextul împlinirii a 165 de ani de la Unirea Principatelor Române, Consiliul Județean Vrancea, alături de alți trei parteneri, va organiza un concurs de robotica care va reuni la Focșani cele mai bune echipe de elevi din țară.

**S-a trecut la prezentarea proiectelor de hotărâri înscrise pe ordinea de zi a ședinței:**

1. “Aprobarea depunerii proiectului „Campanie de conștientizare privind importanța colectării selective în județul Vrancea” și a cheltuielilor legate de proiect” .

2. „ Încheierea unui Acord de parteneriat între Consiliul Județean Vrancea, Colegiul Național “Unirea” Focșani, Colegiul Național “Al. I. Cuza” Focșani și Centrul Județean de Excelență Vrancea”.

**Fiind supusă votului, ordinea de zi a ședinței a fost aprobată cu unanimitate de voturi. ( 32 voturi ”pentru”)**

**Președintele Consiliului Județean Vrancea** a menționat că nu au fost formulate amendamente și a reamintit consilierilor județeni că au obligația să nu participe la adoptarea proiectelor de hotărâri dacă sunt în conflict de interese.

**Ulterior, s-a trecut la dezbaterea proiectelor de hotărâri.**

**La punctul 1 proiectul privind** “Aprobarea depunerii proiectului „Campanie de conștientizare privind importanța colectării selective în județul Vrancea” și a cheltuielilor legate de proiect” .

**Fiind supus votului, proiectul de hotărâre a fost adoptat în unanimitate. (32 voturi ”pentru”)**

**La punctul 2 proiectul privind** „ Încheierea unui Acord de parteneriat între Consiliul Județean Vrancea, Colegiul Național “Unirea” Focșani, Colegiul Național “Al. I. Cuza” Focșani și Centrul Județean de Excelență Vrancea”.

**Fiind supus votului, proiectul de hotărâre a fost adoptat în unanimitate. (32 voturi ”pentru”)**

Epuizându-se dezbaterea proiectelor înscrise pe ordinea de zi, președintele consiliului județean a declarat închise lucrările ședinței extraordinare a Consiliului Județean Vrancea din 18 ianuarie 2024.

**Președintele**

**Consiliului Județean Vrancea**

**Cătălin TOMA**

**Secretar general al județului**

**Raluca Dan**